ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-3272/98

υποβολή: Kyösti Virrankoski (ELDR) προς την Επιτροπή

(30 Οκτωβρίου 1998)

Θέμα: Καθορισμός των περιοχών της Φινλανδίας που θα ενταχθούν στο δίκτυο Natura 2000

Η φινλανδικύ κυβέρνηση έχει ήδη αποφασίσει για τις περιοχές της χώρας που θα προταθούν στην Επιτροπή για ένταξη στο πρόγραμμα Natura 2000. Λόγω της διάστασης των απόψεων εν σχέσει με πολλές από τις περιοχές αυτές, η εν λόγω απόφαση της κυβέρνησης αναμένεται να υποχρεώσει αρκετούς ενδιαφερομένους να προσφύγουν στο ανώτατο διοικητικό δικαστήριο της Φινλανδίας.

Προτίθεται να εξετάσει και να επικυρώσει η Επιτροπή την ένταξη στο πρόγραμμα Natura 2000 όλων των περιοχών της Φινλανδίας, συμπεριλαμβανομένων αυτών για τις οποίες εκκρεμεί προσφυγή, που προτείνει η κυβέρνηση της χώρας προτού εκδοθεί απόφαση από το ανώτατο διοικητικό δικαστήριο; Με άλλα λόγια, ενδιαφέρεται η Επιτροπή να εξακριβώσει εάν οι Φινλανδοί πολίτες έχουν τύχει σύμφωνης με το νόμο μεταχείρισης όσον αφορά το υπό συζήτησιν θέμα;

Απάντηση της κας Bjerregaard εξ ονόματος της Επιτροπής

(7 Δεκεμβρίου 1998)

Ο κατάλογος των επιλεγμένων τοποθεσιών κοινοτικής σημασίας για το δίκτυο NATURA 2000 καθορίζεται με σταδιακή διαδικασία, βάσει της οποίας κάθε κράτος μέλος προτείνει κατΌαρχάς έναν εθνικό κατάλογο τοποθεσιών, βάσει των κριτηρίων που καθορίζονται στο παράρτημα ΙΙΙ της οδηγίας 9243 ΕΟΚ του Συμβουλίου της 21ης Μαΐου 1992 περί της διατηρήσεως των φυσικών οικοτόπων (ενδιαιτημάτων) και της άγριας πανίδας και χλωρίδας(1). Ο κατάλογος αυτός ώφειλε να έχει διαβιβαστεί στην Επιτροπή μέχρι τις 10 Ιουνίου 1995. Η Επιτροπή είχε, στη συνέχεια, τρία έτη στη διάθεσή της, δηλ. μέχρι τις 10 Ιουνίου 1998, για να καταρτίσει κοινοτικό κατάλογο, βάσει των αντίστοιχων εθνικών. Όπως προκύπτει από την οδηγία, η Επιτροπή δύναται να θεσπίσει τον τελικό κοινοτικό κατάλογο μόνο αφού καταστεί αποδέκτης του τελικού εθνικού καταλόγου κράτους μέλους.

Η Επιτροπή θα λάβει υπόψη όλες τις τοποθεσίες που προτάθηκαν από την Φινλανδία, μόλις αυτές της κοινοποιηθούν επισήμως.

Σημειωτέον ότι βρίσκονται σε εξέλιξη διαδικασίες επί παραβάσει δυνάμει του άρθρου 169 της συνθήκης ΕΚ, κατά σειράς κρατών μελών, συμπεριλαμβανομένης της Φινλανδίας.

(1) EE L 206, της 22.7.1992.
ΓΡΑΠΤΗ ΕΡΩΤΗΣΗ E-2773/98

υποβολή: Hanja Maij-Weggen (PPE) προς την Επιτροπή

(14 Σεπτεμβρίου 1998)

Θέμα: Επιδοτήσεις για ολλανδικές προστατευόμενες φυσικές περιοχές

Σύμφωνα με τον ολλανδικό Τύπο (De Telegraaf της 28ης Ιουλίου 1998), οι Κάτω Χώρες έχουν καταχρασθεί σημαντικές επιδοτήσεις της ΕΕ, επειδή οι προστατευόμενες φυσικές περιοχές της χώρας δεν κοινοποιήθηκαν εμπρόθεσμα στην Επιτροπή.

Είναι σε θέση η Επιτροπή να επιβεβαιώσει την εν λόγω πληροφορία;

Μπορεί να διευκρινίσει η Επιτροπή ποιά σχέδια είχαν κοινοποιήσει οι Κάτω Χώρες στην Επιτροπή και ποιά από αυτά επελέγησαν;

Μπορεί, επίσης, να διευκρινίσει η Επιτροπή ποιά ποσά έλαβαν τα άλλα κράτη μέλη της ΕΕ για την προστασία των οικείων φυσικών περιοχών; Για ποιές φυσικές περιοχές πρόκειται;

Αληθεύει το γεγονός ότι, τον Απρίλιο του 1998, η Επιτροπή διεβίβασε προειδοποιητική επιστολή στις χώρες που δεν είχαν ακόμη κοινοποιήσει τα σχέδιά τους;

Απάντηση της κας Bjerregaard εξ ονόματος της Επιτροπής

(2 Οκτωβρίου 1998)

Οι Κάτω Χώρες διαβίβασαν στην Επιτροπή δύο έργα, στο πλαίσιο του προγράμματος Life-Nature, το 1998. Το έργο "Nieuwkoopse Plassen" επελέγη και συγχρηματοδοτήθηκε για ποσό ύψους 895.222 ECU. Το έργο "Fochtelολrveen peat bog" χαρακτηρίστηκε ως μη επιλέξιμο. Ο χώρος στον οποίο επρόκειτο να εκτελεστούν οι εργασίες, δεν είχε προταθεί από το κράτος μέλος στο πλαίσιο των κοινοτικών οδηγιών "nature".

Η Επιτροπή δημοσιεύει κάθε χρόνο τον κατάλογο, ανά κράτος μέλος, των ποσών καθώς και περιληπτική περιγραφή καθενός των έργων που συγχρηματοδοτούνται από το πρόγραμμα Life-Nature. Η Επιτροπή διαβιβάζει απευθείας στο Αξιότιμο Μέλος του Κοινοβουλίου καθώς και στη Γενική Γραμματεία του Κοινοβουλίου τα έγγραφα για το διάστημα 1992-1997. Το φυλλάδιο του 1998 θα είναι διαθέσιμο από τον Οκτώβριο του 1998.

Αληθεύει ότι η Επιτροπή υπενθύμισε τακτικά στα κράτη μέλη ότι, προκειμένου να είναι επιλέξιμοι για συγχρηματοδότηση Life-Nature, οι εκάστοτε χώροι πρέπει να προτείνονται στο πλαίσιο των οδηγιών "Πτηνά"(1) ή "Ενδιαιτήματα"(2) (Οικότοποι).

(1) ΕΕ L 103 της 25.4.1979.

(2) ΕΕ L 206 της 22.7.1992.
ΓΡΑΠΤΗ ΕΡΩΤΗΣΗ E-2163/98

υποβολή: Ian White (PSE) προς την Επιτροπή

(13 Ιουλίου 1998)

Θέμα: Αποζημίωση για απώλεια αποσκευής

Η Σύμβαση της Βαρσοβίας του 1929 περί ενοποιήσεως των διατάξεων σχετικών προς τας διεθνείς εναερίους μεταφοράς φαίνεται ότι διευκολύνει τις αεροπορικές εταιρίες να απαλάσσονται των ευθυνών τους σε ό,τι αφορά την αποζημίωση των επιβατών σε περίπτωση απώλειας αποσκευής. Η κατάσταση αυτή έχει μάλλον επιδεινωθεί στο Ηνωμένο Βασίλειο με την εφαρμογή του Νόμου περί Αερομεταφορών του 1979 ο οποίος επιτρέπει να υπόκειται η εταιρία αερομεταφορών σε δεκαεπτά ειδικά τραβηκτικά δικαιώματα ανά χιλιόγραμμο βάρους προκειμένου για απαιτήσεις οι οποίες διευθετούνται μετά την 1η Δεκεμβρίου 1997, με αποτέλεσμα το ποσόν που καταβάλλεται για το εκτιμούμενο βάρος της αποσκευής να υπερβαίνει κατ' ελάχιστον το κόστος της ίδιας της αποσκευής και, επιπλέον, να μην είναι σε θέση ο επιβάτης που υφίσταται τη ζημία να διεκδικήσει επαρκή αποζημίωση από την εμπλεκόμενη εταιρία αερομεταφορών.

Προτίθεται μήπως η Επιτροπή να προβεί σε ενέργειες για την επανόρθωση αυτής της κατάστασης;

Απάντηση του κ. Kinnock εξ ονόματος της Επιτροπής

(30 Σεπτεμβρίου 1998)

Η Επιτροπή συμφωνεί ότι το υφιστάμενο σύστημα ευθύνης για τις αποσκευές και τα εμπορεύματα είναι ξεπερασμένο και εξαιρετικά πολύπλοκο. Πολυάριθμες απόπειρες εκσυγχρονισμού της σύμβασης της Βαρσοβίας του 1929 απέτυχαν, κυρίως επειδή ο αριθμός συμβαλλομένων μερών που είναι απαραίτητα για να κυρωθεί το επονομαζόμενο πρωτόκολλο του Μόντρεαλ αριθ. 4 υπήρξε πάντοτε ανεπαρκής.

Ένα νέο σχέδιο σύμβασης για την ενοποίηση ορισμένων κανόνων των διεθνών αερομεταφορών εκπονείται από το Διεθνή Οργανισμό Πολιτικής Αεροπορίας (ΔΟΠΑ). Οι αποσκευές και τα εμπορεύματα περιλαμβάνονται σε αυτή την εργασία και η Επιτροπή έχει την άποψη ότι η Κοινότητα πρέπει να περιμένει τα αποτελέσματα της εν λόγω εργασίας πριν αξιολογήσει την ανάγκη για περαιτέρω κοινοτική νομοθεσία για αυτό το ζήτημα.
ΓΡΑΠΤΗ ΕΡΩΤΗΣΗ E-3775/98

υποβολή: Hiltrud Breyer (V) προς την Επιτροπή

(11 Δεκεμβρίου 1998)

Θέμα: Φθορά των ηθικών και κοινωνικών αξιών μέσω της εμπορευματοποίησης του θανάτου και των ανθρώπινων πτωμάτων

1. Θα μπορούσε η Επιτροπή να ενημερώσει το Σώμα, κατά πόσο είναι νομικώς παραδεκτή (πέρα από δεοντολογικώς αμφισβητήσιμη) η κληροδότηση πτωμάτων σε ιδιωτικό ίδρυμα πλαστικής χειρουργικής; Δεν πρόκειται και εδώ, όπως και στην περίπτωση της "δωρεάς οργάνων" από χώρες με υψηλό ποσοστό φτώχειας, για εξαναγκασμένη "δωρεά", επιβαλλόμενη διαρθρωτικά από τη φτώχεια; (βλ. επίσης ερώτηση 4)

2. Συμφωνεί η Επιτροπή ότι και μόνον από πλευράς ιατρικής επαγγελματικής δεοντολογίας απαγορεύεται η "κατακρεούργηση" ανθρώπινου πτώματος για λόγους προσωπικής επίδειξης, ή τη χρησιμοποίησή του ως "πρώτης ύλης";

3. Συμμερίζεται η Επιτροπή την άποψη ότι η έκθεση σε κοινή θέα για εμπορικούς σκοπούς και η εμπορία ολόσωμων ανθρώπινων παρασκευασμάτων σε λεγόμενες "εμπορικές εκθέσεις", βίντεο ή CD-ROM αποτελούν εμπαιγμό για τις θεμελιώδεις ευρωπαϊκές ανθρώπινες και νομικές αξίες;

4. Υπάρχει άδεια εισαγωγής στη Γερμανία, για τρία τουλάχιστον πτώματα μεταμορφωμένα σε "έργα τέχνης", από την Κίνα, τη Ρωσία και την Κιργιζία;

5. Είναι σύμφωνο προς την αντίληψη της Ευρωπαϊκής Κοινότητας σχετικά με την παγκοσμιότητα των δικαιωμάτων του ανθρώπου, το γεγονός ότι πτώματα εκτελεσμένων καταδίκων από την Κίνα -υπό συνθήκες αμφισβητήσιμες από πλευράς κράτους δικαίου- χρησιμοποιούνται στην Ευρώπη ως τμηματικά ή ολόσωμα ανθρώπινα παρασκευάσματα ή "εκθέματα";

6. Πώς είναι δυνατόν, ενώ η παράδοση ανθρώπινου πτώματος σε ιδιώτη γενικά δεν επιτρέπεται, στην προκειμένη περίπτωση να έχει λάβει χώρα, και μάλιστα κατά τα φαινόμενα χωρίς κανένα πρόβλημα;

Απάντηση του κ. Santer εξ ονόματος της Επιτροπής

(12 Φεβρουαρίου 1999)

Η Επιτροπή θεωρεί ότι το κοινοτικό δίκαιο δεν παρέχει κατάλληλη νομική βάση για την αντιμετώπιση του θέματος αυτού. Επομένως, τα όργανα της Ευρωπαϊκής Ένωσης δεν έχουν αρμοδιότητα για να ενεργήσουν στον εν λόγω τομέα. Πάντως, δεν μπορεί να αποκλείεται η δυνατότητα προσφυγής στο Ευρωπαϊκό Δικαστήριο Ανθρωπίνων Δικαιωμάτων.

Λόγω του ιδιαίτερα ευαίσθητου χαρακτήρα των θεμάτων που θίγονται από το αξιότιμο μέλος, η Επιτροπή αποφάσισε να υποβάλει το θέμα στην Ευρωπαϊκή Ομάδα Δεοντολογίας για την Επιστήμη και τις Νέες Τεχνολογίες.
ΓΡΑΠΤΗ ΕΡΩΤΗΣΗ E-3998/98

υποβολή: Alexandros Alavanos (GUE/NGL) προς την Επιτροπή

(5 Ιανουαρίου 1999)

Θέμα: Χρηματοδότηση παιδικών ομάδων από το πρόγραμμα Σωκράτης

Το δίκτυο DIECEC (Developing Intercultural Education thrοugh Cooperation between European Cities) ασχολείται με τις εκπαιδευτικές ανάγκες των παιδικών μειονοτικών ομάδων και οι δραστηριότητές του μέχρι σήμερα χρηματοδοτούνται από το πρόγραμμα Σωκράτης.

Ερωτάται η Επιτροπή αν μετά την πρόσφατη αναπροσαρμογή του προγράμματος Σωκράτης, θα συνεχιστεί η χρηματοδότηση του ανωτέρω δικτύου από το εν λόγω πρόγραμμα.

Απάντηση της κας Cresson εξ ονόματος της Επιτροπής

(02 Μαρτίου 1999)

Στο πλαίσιο του προγράμματος ΣΩΚΡΑΤΗΣ και σύμφωνα με τις διαδικασίες που προβλέπονται στον οδηγό των υποψηφίων, η Επιτροπή υποστήριξε συγκεκριμένα σχέδια που έχουν υποβληθεί από διακρατικές εταιρικές σχέσεις στους οποίους συμμετέχει η τοπική και περιφερειακή αυτοδιοίκηση, μέλη του δικτύου DIECEC (Ανάπτυξη διαπολιτισμικής εκπαίδευσης μέσω της συνεργασίας μεταξύ Ευρωπαϊκών πόλεων). Εξάλλου, η Επιτροπή συνέβαλε στην υποστήριξη και την ανάπτυξη αυτού του δικτύου.

Η Επιτροπή επιθυμεί να στρέψει την προσοχή του κ. βουλευτή στο γεγονός ότι η κοινή θέση που έχει εγκριθεί από το Συμβούλιο (21 Δεκεμβρίου 1998) σχετικά με τη δεύτερη φάση του προγράμματος ΣΩΚΡΑΤΗΣ περιλαμβάνει μια ειδική δράση (Comenius, δράση 3) που έχει ως στόχο την υποστήριξη των ευρωπαϊκών δικτύων που λειτουργούν στον τομέα της εκπαίδευσης. Συνεπώς οι διαδικασίες που προβλέπονται στο πλαίσιο της κοινής θέσης διευκολύνουν την οικονομική υποστήριξη οργανώσεων όπως το δίκτυο DIECEC, εφόσον αυτές ενθαρρύνουν τη συμμετοχή της τοπικής και περιφερειακής αυτοδιοίκησης.
ΓΡΑΠΤΗ ΕΡΩΤΗΣΗ E-3432/98

υποβολή: Jaime Valdivielso de Cué (PPE) προς την Επιτροπή

(24 Νοεμβρίου 1998)

Θέμα: Ελεύθερη κυκλοφορία εμπορευμάτων

Στον τομέα της χρυσοχοΐας δεν υπάρχει κοινοτική οδηγία που να εναρμονίζει την κατασκευή και την εμπορία αντικειμένων από πολύτιμα μέταλλα. Ορισμένα κράτη μέλη επιβάλλουν για την εμπορία ισπανικών προϊόντων αργυροχρυσοχοΐας τη διεξαγωγή με βάση τους εθνικούς κανόνες τους, ειδικών ελέγχων (με ξύσιμο) κατά την άφιξη του εμπορεύματος στη χώρα. Η πρακτική αυτή προκαλεί αφενός συμπληρωματικό κόστος για τους Ισπανούς κατασκευαστές, αφού το εμπόρευμά τους έχει ήδη ελεγχθεί από ανεξάρτητα εργαστήρια σύμφωνα με την ισπανική νομοθεσία. Αφετέρου, αποτρέπει την εξαγωγή μεγάλου μέρους της παραγωγής τους (ασημικά, ρολόγια-κοσμήματα κ.λπ.), που υφίσταται ανεπανόρθωτη ζημία από τους ελέγχους αυτούς.

Ποιά ειδικά μέτρα ετοιμάζει η Επιτροπή για να εναρμονίσει τις νομοθεσίες των κρατών μελών και να παύσει αυτή η πρακτική;
ΓΡΑΠΤΗ ΕΡΩΤΗΣΗ E-3903/98

υποβολή: Patricia McKenna (V) προς την Επιτροπή

(4 Ιανουαρίου 1999)

Θέμα: Συμμετοχή του Επιτρόπου Mario Monti στη Συνάντηση της Ομάδας Bilderberg

Σχετικά με τη Συνάντηση της Ομάδας Bilderberg που έλαβε χώρα στο Τορόντοαπό 30 Μαΐου έως 2 Ιουνίου 1996, και στην οποία συμμετείχε ο Επίτροπος Monti, ερωτάται η Επιτροπή:

1. Ποιό ήταν το συνολικό πρόγραμμα του ταξιδιού; τα έξοδα επεστράφησαν αμέσως μετά το ταξίδι και, εάν όχι, ποιός τα πλήρωσε;

2. Δεδομένου ότι η Ομάδα Bilderberg συνήθως αναλαμβάνει τα έξοδα της πολυτελούς διαμονής των μελών της, δεν θα έπρεπε ο Επίτροπος να υποβάλει τη σχετική δήλωση;

3. Εισέπραξε ο Επίτροπος την προβλεπόμενη για τα μέλη της Επιτροπής ημερήσια αποζημίωση για τις ημέρες του ταξιδιού του;

4. Ήταν ο Επίτροπος σε άδεια κατά τη διάρκεια του ταξιδιού του;

Θεωρεί η Επιτροπή ότι ο Επίτροπος Monti θα έπρεπε να είχε δηλώσει την ιδιότητά του ως μέλους της Διοικούσας Επιτροπής της Ομάδας Bilderberg και εάν όχι, γιατί όχι;

Κοινή απάντηση

του κ. Santer εξ ονόματος της Επιτροπής

στις γραπτές ερωτήσεις E-3899/98, E-3900/98, E-3901/98, E-3902/98 και E-3903/98

(5 Φεβρουαρίου 1999)

Η ανάληψη των εξόδων μετακίνησης και διαμονής γίνεται σύμφωνα με τις ισχύουσες διατάξεις.

Όσον αφορά τη συμμετοχή του κ. Monti στην οργανωτική επιτροπή Bilderberg, η Επιτροπή υπενθυμίζει την απάντηση που έδωσε στην προφορική ερώτηση Η-933/98 του αξιότιμου μέλους κατά το χρόνο ερωτήσεων της συνόδου Νοεμβρίου ΙΙ 1998 του Κοινοβουλίου(1).

(1) Συζητήσεις του Κοινοβουλίου (Νοέμβριος ΙΙ 1998).
ΓΡΑΠΤΗ ΕΡΩΤΗΣΗ E-3875/98

υποβολή: Philippe Monfils (ELDR) προς την Επιτροπή

(4 Ιανουαρίου 1999)

Θέμα: Παρατυπίες κατά την έκδοση αδείας για την κατασκευή αποτεφρωτήρα στο Drogenbos (Βέλγιο)

Κατά την ώρα των ερωτήσεων της β'περιόδου συνόδου του Μαρτίου 1998, ο υποβάλλων την παρούσα ερώτηση είχε ερωτήσει την Επιτροπή (προφορική ερώτηση Η-0329/98) εάν η απόφαση της φλαμανδικής κυβέρνησης να επιβεβαιώσει την χορήγηση, από τη μόνιμη αντιπροσωπεία της φλαμανδικής Brabant, της περιβαλλιντικής άδειας για την κατασκευή αποτεφρωτήρα απορριμάτων στο Drogenbos δεν ήταν αντίθετη σε πολλές ευρωπαϊκές περιβαλλοντικές οδηγίες. Η Επιτροπή είχε απαντήσει ότι της είχε υποβληθεί μήνυση επί του ιδίου θέματος και ότι εάν η έρευνα απεδείκνυε ότι υπήρχε παραβίαση του κοινοτικού δικαίου, η Επιτροπή θα μπορούσε να αποφασίσει έάν συντρέχει λόγος να κινηθεί η διαδικασία επί παραβάσει.

Μη έχοντας νεώτερα, ο υποβάλλων την παρούσα ερώτηση απήυθυνε προς την Επιτροπή και νέα ερώτηση (Ε-3326/98), ερωτώντας εάν η έρευνα είχε επιβεβαιώσει ή όχι κάποια παραβαση, και εάν ναι, εάν είχε ληφθεί απόφαση σχετικά με την κίνηση διαδικασίας επί παραβάσει καθώς και τους λόγους που υπαγόρευαν την απόφαση αυτή.

Μη έχοντας λάβει ούτε θετική ούτε αρνητική απάντηση, ο υποβάλλων την παρούσα ερώτηση ζητεί από την Επιτροπή να του γνωστοποιήσει την απόφασή της σχετικά με την κίνηση διαδικασίας επί παραβάσει.

Η απόφαση της Επιτροπής είναι εξαιρετικά επείγουσα, δεδομένου ότι η περιφέρεια της Φλάνδρας έχει ήδη εκδώσει την άδεια για την κατασκευή του αποτεφρωτήρα.

Απάντηση της κας Bjerregaard εξ ονόματος της Επιτροπής

(11 Φεβρουαρίου 1999)

Κατόπιν της εξέτασης των καταγγελιών για τις εγκαταστάσεις αποτέφρωσης που αναφέρει το Αξιότιμο Μέλος του Κοινοβουλίου, η Επιτροπή αποφάσισε να κινηθεί κατά του Βελγίου λόγω της παράβασης των διατάξεων 85/337/ΕΟΚ του Συμβουλίου, της 27ης Ιουνίου 1985, σχετικά με την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον, βάσει του άρθρου 169 της συνθήκης ΕΚ(1).

(1) ΕΕ L 175 της 5.7.1985.
ΓΡΑΠΤΗ ΕΡΩΤΗΣΗ E-3883/98

υποβολή: Michl Ebner (PPE) προς το Συμβούλιο

(4 Ιανουαρίου 1999)

Θέμα: Ευρωπαϊκή πολιτική θητεία

Εκτιμώντας ότι η πολιτική θητεία αναγνωρίζεται στα περισσότερα κράτη μέλη της Ένωσης ενώ σε ορισμένα άλλα (στην Ελλάδα) όχι και, ως εκ τούτου, στα τελευταία αυτά τα άτομα τα οποία αρνούνται για θρησκευτικούς ή ιδεολογικούς λόγους εκτέλεση της στρατιωτικής θητείας τους διώκονται από τις κρατικές αρχές.

Εχει ήδη εκδοθεί ψήφισμα του Ευρωπαϊκού Κοινοβουλίου σχετικά με τη θέσπιση ευρωπαϊκής πολιτικής θητείας, της 22.09.1995 (B4-1127/95(1) με το οποίο το Ευρωπαϊκό Κοινοβούλιο καλεί την Επιτροπή να υποβάλλει πρόταση σχετικά με τη θέσπιση μιας τέτοιας θητείας.

Καλείται το Συμβούλιο να ανακοινώσει:

- εάν μελετά, στο πλαίσιο της εναρμόνισης των νομικών καθεστώτων στην Ευρωπαϊκή Ένωση, να δρομολογήσει επίσης και στον τομέα αυτό την προσαρμογή των νομοθεσιών των διαφόρων κρατών μελών και

- εάν προτίθεται, υπό την έννοια της κινητικότητας των πολιτών εντός της Ένωσης, να επιδιώξει την επίτευξη ρύθμισης σύμφωνα με την οποία θα επιτρέπεται η θέσπιση και η άσκηση πραγματικής ευρωπαϊκής πολιτικής θητείας σε άλλα επίσης, εκτός του ιδίου, κράτη μέλη της Ένωσης.

Απάντηση

(9 Μαρτίου 1999)

Όσον αφορά την πρόταση του αξιότιμου κυρίου Βουλευτή να εκπονηθεί νομοθεσία για τη θέσπιση ευρωπαϊκής πολιτικής θητείας, οι συνθήκες δεν παρέχουν αρμοδιότητα στην Ευρωπαϊκή Ένωση να εναρμονίζει τα νομικά συστήματα των κρατών μελών στον τομέα αυτό.

(1) ΕΕ C 269 της 16.10.1995, σελ. 232.
ΓΡΑΠΤΗ ΕΡΩΤΗΣΗ P-4070/98

υποβολή: John Cushnahan (PPE) προς την Επιτροπή

(4 Ιανουαρίου 1999)

Θέμα: Ετικέτες που παραπληροφορούν

Έχει η Επιτροπή επίγνωση του γεγονότος ότι τα προϊόντα που παράγονται από πουλερικά και από χοίρειο κρέας εισάγονται στην Ιρλανδία σε σημαντικές ποσότητες και περνούν ως ιρλανδικά με τη χρήση ετικετών που είναι ακατάλληλες και που παραπληροφορούν; Προτίθεται η Επιτροπή να ερευνήσει το θέμα αυτό;

Απάντηση του κ. Bangemann εξ ονόματος της Επιτροπής

(29 Ιανουαρίου 1999)

Η Επιτροπή δεν διαθέτει πληροφορίες σχετικά στα οποία αναφέρεται το Αξιότιμο Μέλος του Κοινοβουλίου.

Η οδηγία 79/112/ΕΟΚ του Συμβουλίου, της 18ης Δεκεμβρίου 1978(1) περί προσεγγίσεως των νομοθεσιών των κρατών μελών σχετικά με την επισήμανση και την παρουσίαση των τροφίμων που προορίζεται για τον τελικό καταναλωτή διευκρινίζει στο δεύτερο άρθρο της ότι οι ετικέτες των ειδών διατροφής δεν θα πρέπει να παραπλανούν τον καταναλωτή ιδίως όσον αφορά την προέλευση των ως άνω ειδών διατροφής. Η τήρηση της εν λόγω διάταξης εμπίπτει στις αρμοδιότητες των ελεγκτικών αρχών των κρατών μελών. Εν προκειμένω η ανάλογη έρευνα θα πρέπει να εκτελεστεί από τις αρμόδιες αρχές ελέγχου της Ιρλανδίας.

(1) ΕΕ L 33 της 8.2.1979.
ΓΡΑΠΤΗ ΕΡΩΤΗΣΗ P-2584/98

υποβολή: Karin Riis-Jørgensen (ELDR) προς την Επιτροπή

(29 Ιουλίου 1998)

Θέμα: Κοινοτικό καθεστώς για τη μπανάνα

Θα μπορούσε να αναφέρει η Επιτροπή εάν από αμερικανικής πλευράς έχει γνωστοποιηθεί κατά πόσον οι πρωτοβουλίες που έλαβαν οι Υπουργοί Γεωργίας με στόχο τη συμμόρφωση προς τους κανόνες του ΠΟΕ ανταποκρίνονται, σύμφωνα με την αμερικανική άποψη, στις απαιτήσεις που δημιουργούν οι ρυθμίσεις του ΠΟΕ;

Με ποιον τρόπο εναρμονίζεται το κοινοτικό καθεστώς μπανάνας με την επιθυμία της Επιτροπής για ένα ελεύθερο και χωρίς περιορισμούς εμπόριο σε παγκόσμια κλίμακα; Δεν υπάρχει ο κίνδυνος να χρησιμοποιήσουν οι τρίτες χώρες αυτό το κοινοτικό καθεστώς για τη μπανάνα ως υπόδειγμα ή πρόσχημα, προκειμένου να διατηρήσουν και οι ίδιες τα προστατευτικά μέτρα που έχουν λάβει στην εγχώρια αγορά τους;

Απάντηση του κ. Fischler εξ ονόματος της Επιτροπής

(16 Σεπτεμβρίου 1998)

Οι Ηνωμένες Πολιτείες εξέφρασαν ορισμένες αμφιβολίες για το κατά πόσο η μεταρρύθμιση της κοινής οργάνωσης αγοράς στον τομέα της μπανάνας πληροί αναγκαστικά τους όρους του παγκόσμιου οργανισμού εμπορίου (ΠΟΕ).

Η Επιτροπή πιστεύει ότι το αναθεωρημένο καθεστώς μπανάνας είναι πλήρως συμβατό με τις νόμιμες απαιτήσεις του ΠΟΕ και τις διατάξεις της IV σύμβασης Lomι.
ΓΡΑΠΤΗ ΕΡΩΤΗΣΗ E-3300/98

υποβολή: Graham Watson (ELDR) προς την Επιτροπή

(10 Νοεμβρίου 1998)

Θέμα: Απαίτηση θεωρήσεως (βίζας) για τους Σλοβάκους

Ποία είναι η γνώμη της Επιτροπής για τη θέσπιση αυτόν τον μήνα από το Ηνωμένο Βασίλειο απαιτήσεων θεωρήσεως (βίζας) για επισκέπτες από τη Σλοβακία; Προέβησαν άλλα κράτη μέλη σε παρόμοια ενέργεια; Δεδομένης της πρόσφατης αλλαγής κυβερνήσεως στη Σλοβακία δεν είναι αυτή η ενέργεια ιδιαιτέρως ανεπιθύμητη;

Απάντηση του κ. Monti εξ ονόματος της Επιτροπής

(28 Ιανουαρίου 1999)

Ο κανονισμός (ΕΚ) 2317/95 του Συμβουλίου της 25ης Σεπτεμβρίου 1995(1) για τον καθορισμό των τρίτων χωρών οι υπήκοοι των οποίων πρέπει να διαθέτουν θεώρηση κατά τη διέλευση των εξωτερικών συνόρων των κρατών μελών(2) περιλαμβάνει σε παράρτημα τον κατάλογο των κρατών οι υπήκοοι των οποίων έχουν την υποχρέωση θεώρησης για όλα τα κράτη μέλη.

Ο κανονισμός παρέχει στα κράτη μέλη την ευχέρεια της επιβολής θεώρησης για τους υπηκόους τρίτων χωρών που δεν περιλαμβάνονται στον κατάλογο. Το Ηνωμένο Βασίλειο έκανε χρήση αυτής της δυνατότητας και η Επιτροπή δεν προτίθεται να σχολιάσει την πρωτοβουλία του Ηνωμένου Βασιλείου, η οποία είναι θέμα αποκλειστικά και μόνο της δικής του αρμοδιότητας.

Σύμφωνα με όσα γνωρίζει η Επιτροπή, η Ιρλανδία επίσης αποφάσισε να θεσπίσει την υποχρέωση θεώρησης για τους σλοβάκους υπηκόους.

(1) Με απόφαση της 10ης Ιουνίου 1997 (υπόθεση C-392/95), το Δικαστήριο έκανε δεκτή την προσφυγή του Κοινοβουλίου και ακύρωσε τον κανονισμό (ΕΚ) 2317/95. Εντούτοις, διατήρησε τα αποτελέσματά του μέχρι την έκδοση νέου κανονισμού από το Συμβούλιο.

(2) ΕΕ L 234 της 3.10.1995.
ΓΡΑΠΤΗ ΕΡΩΤΗΣΗ E-3043/98

υποβολή: José Apolinário (PSE) προς την Επιτροπή

(8 Οκτωβρίου 1998)

Θέμα: Καλλιέργεια ξυλοκεράτων

Δύναται η Επιτροπή να με ενημερώσει σχετικά με τις πρόσφατες εκτιμήσεις όσον αφορά τις περιοχές και εκτάσεις καλλιέργειας ξυλοκεράτων στην Ιταλία, Ισπανία, Πορτογαλία και Ελλάδα και με τις εξελίξεις που σημειώθηκαν κατά την τελευταία δεκαετία, καθώς και με την εφαρμογή ειδικών μέτρων για τη στήριξη της καλλιέργειας αυτής;

Απάντηση του κ. Fischler εξ ονόματος της Επιτροπής

(4 Νοεμβρίου 1998)

Στην Κοινότητα καλλιεργούνται περίπου 100 000 εκτάρια χαρουπιών. Εντούτοις, η Επιτροπή δεν διαθέτει ακριβέστερα στοιχεία για την σημερινή θέση και την εξέλιξη των εκτάσεων που διατίθενται για την καλλιέργεια αυτή. Θα συγκεντρώσει τις πληροφορίες αυτές από τα κράτη μέλη και θα τις ανακοινώσει απευθείας στο Αξιότιμο Μέλος του Κοινοβουλίου.

Όσον αφορά τα ειδικά μέτρα ενισχύσεων που εφαρμόζονται στον τομέα των χαρουπιών, το Αξιότιμο Μέλος του Κοινοβουλίου θα μπορούσε να παραπεμφθεί στην απάντηση της Επιτροπής που δόθηκε στην γραπτή ερώτηση P-2096/98 του κ. Musumeci(1).

(1) βλέπε σελίδα 3.
ΓΡΑΠΤΗ ΕΡΩΤΗΣΗ E-3480/98

υποβολή: John Iversen (PSE) προς την Επιτροπή

(25 Νοεμβρίου 1998)

Θέμα: Επισιτιστική βοήθεια στη Βόρεια Κορέα

Στα διάφορα μέσα ενημέρωσης περιγράφεται καθημερινά η επιδείνωση της επισιτιστικής κατάστασης στη Βόρεια Κορέα, όπου έχουν επισημανθεί επανειλημμένως περιπτώσεις ανθρωποφαγίας.

Μπορεί η Επιτροπή, στη συνέχεια της ερώτησης του υπογράφοντος του περασμένου έτους, να ανακοινώσει ποιό είναι το καθεστώς της επισιτιστικής βοήθειας που έχει ήδη χορηγηθεί και που θα χορηγηθεί στον πληθυσμό της Βόρειας Κορέας από την ΕΕ;

Απάντηση του κυρίουPinheiro εξ ονόματος της Επιτροπής

(22 Ιανουαρίου 1999)

Τα δυο τελευταία χρόνια, η Επιτροπή παρακολουθεί στενά την κατάσταση της επισιτιστικής ασφάλειας στην Λαϊκή Δημοκρατία της Κορέας (ΛΔΚ). Χωρίς αμφιβολία υπάρχουν ελλείψεις τροφίμων μολονότι η έκταση τους δεν μπορεί να εξακριβωθεί πλήρως, δεδομένου ότι οι αρχές συνεργάζονται μόνο μερικά. Όπως ενδεχομένως αναμένεται, υπάρχουν επίσης ενδείξεις για τις αρνητικές συνέπειες στην υγεία και στην τροφική κατάσταση του πλυθησμού. Εντούτοις, δεν υπάρχουν ακόμα τεκμηριωμένοι ψίθηροι κανιβαλισμού μεταξύ των 100 εκπατρισμένων δυτικών που κατοικούν τώρα στη ΛΔΚ και επικουρούν τα διάφορα προγράμματα βοήθειας.

Η διεθνής επισιτιστική βοήθεια και οι παραδόσεις τροφίμων κατά τα δυο τελευταία χρόνια ανέρχονται συνολικά σε 1.5 εκατ. τόνους περίπου. Η Επιτροπή, ενεργώντας εξ ονόματος της Κοινότητας, προσέφερε σημαντικές ποσότητες προϊόντων διατροφής προοριζόμενες για τα πλέον ευάλωτα τμήματα του πλυθησμού. Η συνολική αξία αυτής της επισιτιστικής βοήθειας και της παροχής επισιτιστικής ασφάλειας κατά τα έτη 1997-1998 έχει φθάσει αυτή τη στιγμή σε 100 εκατ. Ευρώ. Η βοήθεια αυτή έχει διοχετευθεί μέσω του παγκόσμιου επισιτιστικού προγράμματος (WFP) και ευρωπαϊκών μη κυβερνητικών οργανώσεων (ΜΚΟ) με παρουσία στο εξωτερικό και διμερώς. Τη διμερή στήριξη κατά το 1998 είχε παρακολουθήσει μια ομάδα τεχνικής βοήθειας που χρηματοδοτούσε η Επιτροπή. Πέρα από την επισιτιστική βοήθεια και τη στήριξη στη γεωργική αποκατάσταση, η Επιτροπή χορήγησε ένα πλεόνασμα 24 εκατομ. Ευρώ για τη δημόσια υγεία, την υγιεινή και την επείγουσα στήριξη της διατροφής κατά την ίδια περίοδο.

Η Επιτροπή σκέπτεται αυτή τη στιγμή τους τρόπους εφαρμογής μιας πιθανής επισιτιστικής βοήθειας καθώς και την εφαρμογή του προγράμματος γεωργικής αποκατάστασης στη ΛΔΚ κατά το 1999. Δεν έχει ληφθεί ακόμα τελική απόφαση. Δεδομένου ότι οι ελλείψεις είναι κυρίως διαρθρωτικές (ως παραπροϊόν των πολιτικών της ΛΔΚ στη γεωργία και τον ευρύτερο οικονομικό τομέα), κατά συνέπεια, η Επιτροπή έχει την άποψη ότι για είναι η βοήθειά της αποτελεσματική και βιώσιμη θα χρειασθεί να συνοδεύεται με προσαρμογές της πολιτικής από τις αρχές της ΛΔΚ. Αυτό αποβλέπει στον εκσυγχρονισμό των γεωργικών πρακτικών και στην έναρξη εφαρμογής περισσότερων μακροπρόθεσμων πρωτοβουλιών προσανατολισμένων προς τις συνθήκες της αγοράς.